**บทที่ 1**

**บทนำ**

**1.1 ความเป็นมาและความสำคัญของปัญหา**

ในปัจุบันประเทศไทยมีการใช้งานอินเทอร์เน็ตเพิ่มขึ้นอย่างมาก เมื่อเทียบกับในอดีตที่ผ่านมาโดยจะเห็นได้จาก ผลการสำรวจพฤติกรรมผู้ใช้อินเทอร์เน็ตในประเทศไทย ของสำนักงานพัฒนาธุรกรรมทางอิเล็กทรอนิกส์ (สพธอ.) หรือ ETDA (เอ็ตด้า) กระทรวงดิจิทัลเพื่อเศรษฐกิจและสังคม เผยผลการสำรวจพฤติกรรมผู้ใช้อินเทอร์เน็ตในประเทศไทย ปี 2562 หรือ Thailand Internet User Behavior 2019 ชี้ ทศวรรษที่ผ่านมา คนไทยใช้อินเทอร์เน็ตเพิ่มขึ้นอย่างก้าวกระโดดกว่า 150% ส่งผลให้ปัจจุบันไทยมีผู้ใช้อินเทอร์เน็ต 47.5 ล้านคน หรือราว 70% ของจำนวนประชาชนทั้งหมด จากการสำรวจข้อมูลของประชาชนเกี่ยวกับพฤติกรรมการใช้อินเทอร์เน็ต ประจำปี 2562 ผ่านทางออนไลน์ ช่วงเดือน ส.ค.- ต.ค. 2562 โดยมีคนไทยเข้ามาตอบแบบสอบถามกว่า 17,242 คน ซึ่งจากการวิเคราะห์ข้อมูล พบว่า ปี 2562 คนไทยใช้อินเทอร์เน็ตเฉลี่ยวันละ 10 ชั่วโมง 22 นาที เพิ่มขึ้น 17 นาทีจากปี 2561 [5] จากข้อมูลดังกล่าวจะเห็นได้ว่าในปัจุบันอินเทอร์เน็ตมีความสำคัญต่อการดำเนินชีวิตประจำวันของคนไทย ทั้งด้านการศึกษา ด้านธุรกิจและพาณิชย์ ด้านการบันเทิง รวมถึงการประยุกต์ใช้งานอินเทอร์เน็ตในภาคการเกษตร เช่น การควบคุมการให้น้ำ การควบคุมอุณหภูมิในโรงเรือน การติดตามสภาพดิน เป็นต้น

การเพาะเห็ดนางฟ้าในปัจุบันนิยมเพาะในโรงเรือน โรงเรือนที่เหมาะสำหรับการเพาะเห็ดนางฟ้า ควรเป็นโรงเรือนที่สามารถเก็บความชื้นได้ดี มีระบบถ่ายเทอากาศดี และสะดวกต่อการทำความสะอาด เห็ดนางฟ้าออกดอกได้ดีที่อุณหภูมิประมาณ 25 องศาเซลเซียส มีความชื้นประมาณ 80-85% ดังนั้นการควบคุมอุณหภูมิและความชื้นภายในโรงเรือนให้เหมาะสมต่อการออกดอกของเห็ดโดยมนุษย์อาจทำให้อุณหภูมิและความชื้นภายในโรงเรือนไม่เหมาะสำหรับการออกดอกของเห็ดเท่าที่ควร อาจส่งผลให้ขนาดของดอกเห็ดมีขนาดเล็กและมีผลผลิตต่ำ จึงได้มีการใช้ไมโครคอนโทรลเลอร์มาควบคุมอุณหภูมิและความชื้นภายในโรงเรือน โดยนำค่าที่อ่านได้จากเซนเซอร์ววัดสภาพแวดล้อมมาประมวลผล แล้วนำค่าที่ได้มาควบคุมการทำงานของอุปกรณ์ปรับสภาพแวดล้อมต่างๆ เช่น พัดลมระบายอากาศ ปั้มพ่นหมอก เพื่อปรับอุณหภูมิและความชื้นให้เหมาะสมต่อการออกดอกของเห็ดนางฟ้า และเมื่อสามารถควบคุมอุณหภูมิและความชื้นภายในโรงเรือนได้แล้ว จึงนำเทคโนโลยีอินเทอร์เน็ตของสรรพสิ่ง (Internet of Things) หรือ ไอโอที (IoT) มาประยุกต์ใช้งานในการเพาะเห็ด ทำให้สามารถมอนิเตอร์ (Monitor) สภาพแวดล้อมภายในโรงเรือน และความคุม จากที่ไหนก็ได้ที่สามารถเข้าถึงอินเทอร์เน็ต [1]-[4] จากการศึกษางานวิจัยที่เกี่ยวข้องพบว่ายังมีข้อจำกัดคือ ที่ตั้งของโรงเรือนต้องมีสัญญาณอินเทอร์เน็ตหากไม่สัญญาณอินเทอร์เน็ตก็จะไม่สามารถใช้งานได้ และในการแสดงค่าสถานะการทำงานของอุปกรณ์ต่างๆภายในโรงเรือนเป็นค่าที่ได้จากซอฟแวร์ ซึ่งหากอุปกรณ์เกิดขัดข้องหรือมีปัญหาเกิดขึ้นจะไม่สามารถทราบได้ว่าอุปกรณ์ทำงานหรือไม่

ดังนั้นจากปัญหาที่กล่าวมาผู้จัดทำจึงได้ออกแบบและสร้างโรงเพาะเห็ดนางฟ้า ที่สามารถควบคุมอุณหภูมิและความชื้นภายในโรงเรือนให้เหมาะสมต่อการออกดอกของเห็ด สามารถมอนิเตอร์ค่าอุณหภูมิความชื้นและควบคุมได้ผ่านทางเว็บแอปพลิเคชันและวินโดว์แอปพลิเคชัน โดยได้ประยุกต์ใช้งาน Lora Communication เพื่อเป็นตัวกลางการสื่อสารระหว่างโรงเรือนเพาะเห็ด (Node) และพื้นที่ที่มีสัญญาณอินเทอร์เน็ต (Station) เพื่อแก้ปัญหาที่ตั้งของโรงเรือนไม่มีสัญญาณอินเทอร์เน็ต และผู้จัดทำได้ประยุกต์ใช้งานตัวต้านทานตรวจสอบกระแส (Current Sense Resistors) ตรวจว่าอุปกรณ์ทำงานจริงหรือไม่ เพื่อให้การแสดงค่าสถานการณ์ทำงานของอุปกรณ์ต่างๆที่ถูกต้อง

**1.2. วัตถุประสงค์**

1.2.1 เพื่อออกแบบและสร้างเว็บแอปพลิเคชันสำหรับมอนิเตอร์และควบคุมระบบโรงเรือน

เพาะเห็ด

1.2.2 เพื่อออกแบบและสร้างวินโดว์แอปพลิเคชันสำหรับมอนิเตอร์และควบคุมระบบโรงเรือน

เพาะเห็ด

1.2.3 เพื่อออกแบบและสร้างโรงเรือนที่ใช้สำหรับเพาะเห็ดนางฟ้า

1.2.4 เพื่อออกแบบระบบควบคุมอุณหภูมิและความชื้นภายในโรงเรือนเพาะเห็ดนางฟ้า

1.2.5 เพื่อศึกษาและประยุกต์ใช้งาน Lora Communication สำหรับการเพาะเห็ดนางฟ้า

**1.3 ขอบเขต**

1.3.1 เว็บแอปพลิเคชัน

1) สามารถดูค่าสถานะและควบคุมระบบภายในโรงเรือนได้จากทุกที่ที่สามารถเข้าถึง

อินเทอร์เน็ต

2) ใช้แอปพลิเคชัน ngrok ที่ติดไว้บน Raspberry Pi ทำ Port forwarding ของ Web

Server เพื่อให้สามารถเข้าถึงเว็บแอปพลิเคชันได้จากทุกที่ที่สามารถเข้าถึง

อินเทอร์เน็ต

3) ใช้ Raspberry Pi 3 Model B เป็น Database Server และทำ Port forwarding

1.3.2 วินโดว์แอปพลิเคชัน

1) สามารถดูค่าสถานะและควบคุมระบบภายในโรงเรือนได้ผ่านทาง Serial Port

ระหว่างคอมพิวเตอร์และไมโครคอนโทรลเลอร์

2) วินโดว์แอปพลิเคชันสามารถใช้งานได้กับไมโครคอนโทรลเลอร์ที่อยู่โรงเรือนเพาะ

เห็ด (Node) และไมโครคอนโทรลเลอร์ที่ทำหน้าที่เป็น Web Server (STA)

3) สามารถนำวินโดว์แอปพลิเคชันไปติดตั้งที่คอมพิวเตอร์เครื่องอื่นที่เป็น

ระบบปฏิบัติการวินโดว์แล้วนำแอปพลิเคชันมาใช้งานได้ทันที

1.3.3 โรงเรือนที่ใช้สำหรับเพาะเห็ดนางฟ้า

1) ออกแบบโรงเรือนสำหรับเพาะเห็ดนางฟ้าขนาด 200x150x210 เซนติเมตรตามรูป

ที่ 1.1 เป็นโรงเรือนแบบปิดสามารถควบคุมอุณหภูมิและความชื้นได้

2) ใช้พัดลมระบายอากาศในการลดอุณหภูมิและใช้ชุดพ่นหมอกในการให้ความชื้น

ภายในโรงเรือนเพาะเห็ดนางฟ้า

|  |
| --- |
| รูปที่ 1.1 แบบจำลองโรงเรือนสำหรับเพาะเห็ดนางฟ้า |

**1.4 ประโยชน์ที่คาดว่าจะได้รับ**

1.4.1 เว็บแอปพลิเคชันสำหรับมอนิเตอร์และควบคุมระบบโรงเรือนเพาะเห็ด

1.4.2 วินโดว์แอปพลิเคชันสำหรับมอนิเตอร์และควบคุมระบบโรงเรือนเพาะเห็ด

1.4.3 โรงเรือนที่ใช้สำหรับเพาะเห็ดนางฟ้า

1.4.4 ระบบควบคุมอุณหภูมิและความชื้นภายในโรงเรือนเพาะเห็ดนางฟ้า

1.4.5 ความรู้และการประยุกต์ใช้งาน Lora Communication